Tekstopisec ali copywriter (angleški izraz) je oseba, ki piše prispevke. Kakšni so ti prispevki, njihova tema ipd. pa je odvisno od povpraševanja. Copywriter namreč nudi storitev pisanja različnih člankov, glede na to, kar stranka potrebuje. Članki so torej lahko poljudnoznanstvena besedila, znanstveni ali akademski članki, SEO ali PR članki, oglasi, dopisi, ipd. Le-ti so lahko potem objavljeni na internetu, na spletnih straneh trgovin ali drugih podjetij, v knjigah, itd.
Tekstopisje ali copywriting je običajno asociiran z digitalnim marketingom oz. drugačnimi oblikami trženja.
Primarni cilj copywriter-ja je napisati estetsko in vsebinsko dovršeno strokovno besedilo, ki bo pritegnila pozornost potencialnih strank in jim podala koristne informacije, ki jih morda iščejo. Avtor besedila mora poznati področje o katerem piše in mora imeti dovolj znanja s področja pisanja, ekonomije (predvsem marketinga) in seveda storitve, ki jo poskuša v tekstu predstaviti.